የመልካም አስተዳደር እንቀፋቶችን የመቅረፍ ጥረት ሊጠናከር ይገባል
 ለመልካም አስተዳደር መስፈን እንቀፋት የሆኑ ጉዳዮችን ለመቅረፍ እየተደረገ ያለው ጥረት ይበልጥ ሊጠናከር እንደሚገባ የአዲስ አበባ ከንቲባ ድሪባ ኩማ ተናገሩ።ከንቲባው ዛሬ በተጀመረው የአስተዳደሩ ምክር ቤት መደበኛ ጉባኤ ባቀረቡት የስድስት ወር ሪፖርት ላይ ነው ይህን ያሉት።ዘመኑ የደረሰበትን የቴክኖሎጂ አቅም በመጠቀም ተገልጋዩን ህብረተሰብ ይበልጥ ለማርካት የሚያስችል ስራ ለመስራትም በትኩረት መንቀሳቀስ እንደሚገባም በሪፖርታቸው ጠቁመዋል።በዕቅድ ወራቱ ከ257 ሺህ በላይ የሚሆኑ ነዋሪዎችን በመልካም አስተዳደር ችግሮች ዙሪያ በተደረጉ ውይይቶች ላይ ቀጥታ ተሳታፊ ለማድረግ መቻሉን እና ከ3 ሺህ ለሚልቁ ዜጎችም የአቅም ማሳደግ ስራዎች መከናወናቸውም ተገልጿል።የመልካም አስተዳደርን ለማስፈን የሚደረገው ጥረት ላይ ግን አሁንም አልፎ አልፎ የሚስተዋሉት የአገልግሎት አሰጣጥ ችግሮች ማነቆ ሆነው መቀጠላቸውንም አንስተዋል።በከተማዋ ባለፉት ስድስት ወራት ከ103 ሺህ ለሚልቁ ዜጎችም ቋሚና ጊዜያዊ የስራ ዕድል እንደተፈጠረም አስታውሰዋል።በተጠቀሰው ወራት ውስጥ ከ997 ሚሊየን ብር በላይ ብድር ለ24 ሺህ አንቀሳቃሾች በመስጠትም ከ1 ነጥብ 3 ቢሊየን ብር በላይ የገበያ ትስስር ለመፍጠር መቻሉም ተነስቷል።በመልሶ ማለማት፣ በመሬት ዝግጅት፣ በመሬት ምዝገባ በመሬት ፕላን እና በሌሎችም ዙሪያ የሚስተዋሉ ውስንነቶችን በቀጣይ ለመቅረፍም በትኩረት ይሰራል ነው ያሉት።በህክምናው ዘርፍም በመድሃኒት አቅውርቦት፣ በበርካታ የጤና ተቋማት የሚታየውን የአገልግሎት ጥራትን ለማሻሻልም እንደሚሰራ ተጠቁሟል  ሲል ፋና ብሮድካስቲንግ ኮርፖሬት ዘግቧል ።